《题匡山瑞木图二首》
宋代·杨长孺

孤根初作两枝荣，五朵终连独干明。
看取松楸天瑞好，如何草木世人轻。
春花秋叶垂千载，雁字鴒原了一生。
孝友编中图画底，子孙忽自占清名。

作者简介：吉州吉水人，字伯大，一字诗之，号东山。杨万里子。以荫入仕。宁宗嘉定四年守湖州，有治绩。擢经略广东，迁福建安抚使，以忤权贵去职。理宗绍定元年起判江西宪台，寻以敷文阁直学士致仕。卒年七十九。谥文惠。